Suresh 142 Views
ఆర్‌బిఐ పదేళ్ల బెంచ్‌మార్క్‌ బాండ్ల వేలం
ముంబై, సెప్టెంబరు 4: ప్రభుత్వం తాజాగా పదేళ్ల బెంచ్‌మార్క్‌ బాండ్లను వేలం వేసింది. రాబడుల ను కూడా 6.97శాతంగా ప్రకటించింది. 2009 జూలై తర్వాత మొదటిసారిగా పదేళ్ల బాండ్లను ఏడుశాతం కూపన్‌రేట్‌కంటే తక్కువకు వేలం వేయడం ఇదే మొదటిసారి అని నిపుణుల అంచనా. రిజర్వుబ్యాంకు గవర్నర్‌ రఘురామ్‌రాజన్‌ రూపాయి మారకం విలువలు 66.83రూపాయలుగా ప్రకటించారు. మొత్తం గా ఈ వేలం వల్ల 8వేల కోట్ల రాబడులు అందుతాయని అంచనా. డాలరుతో రూపాయి మారకం విలు వలు 66.83 రూపాయలవద్ద ముగిసింది. విదేశీ కరెన్సీ నిల్వలు కూడా 366.77 బిలియన్‌ డాలర్లుగా ఉన్నాయి. 2013లో రాజన్‌ బాధ్యతలు స్వీకరించేనాటికి 274.8 బిలియన్‌డాలర్లతో పోలిస్తే ఎక్కువే. మొత్తం 203 బిడ్లు దాఖలయ్యాయి. ఎనిమిదివేల కోట్ల రాబడుల లక్ష్యంగా జారీచేసినఈబాండ్లకు దాఖలైన బిడ్ల విలువ చూస్తే 41,461 కోట్లుగా ఉన్నది. ఆర్‌బిఐ జారీచేయతలపెట్టిన 14 వేల కోట్ల రూపాయల బాండ్లలో ఇదొకభాగం అనే చెప్పాలి. పదేళ్ల బెంచ్‌మార్క్‌ బాండ్లు 7.11 శాతం కూపన్‌రేట్‌వద్ద ముగిసాయి. ప్రస్తుతం బాండ్లద్వారా ప్రభుత్వానికి 87వేల కోట్ల రూపాయలు నిధులు సమీకరించినట్ల యింది. ఈ ఏడాది జనవరిలో జారీచేసిన బాండ్లకు 7.59శాతం కూపన్‌రేట్‌గా ప్రకటించింది. పదేళ్ల బెంచ్‌మార్క్‌ బాండ్లకు మంచి డిమాండ్‌ ఉంటుందనిభావించినప్పటికీ డీలర్లఅంచనాలప్రకారంచూస్తే కూపన్‌ రేట్‌ తగ్గడంవల్ల డిమాండ్‌ ఆశించినస్థాయిలో ఉండకపోవచ్చని చెపుతున్నారు. ఆర్‌బిఐ వడ్డీరేట్లను కోతవిధిస్తు న్నట్లయితే బాండ్లరాబడులపై స్పష్టత వస్తుంది. దేశంలో ఆర్థిక వ్యవస్థలో వడ్డీరేట్లు ప్రస్తుతం ఏడుశాతానికి లోపే ఉన్నాయి. బ్యాంకులు తమవడ్డీరేట్లను ఒకేసారి తగ్గించవు. మార్జిన్లుచూసు కున్న తర్వాత, రానిబాకీల అంశం పరిగణనలోనికి తీసుకుని వడ్డీరేట్లు మారుస్తాయి. బాండ్లమార్కెట్ల నుంచి తక్కువధరలకే కార్పొరేట్లు, రిటైల్‌ ఇన్వెస్టర్లు బాండ్లద్వారా రిటర్నులు సాధించేందుకు వీలవుతుంది. బాండ్‌మార్కెట్లపరంగాచూస్తే ఆర్‌బిఐ 150 బేసిస్‌ పాయింట్ల వడ్డీరేట్ల తగ్గుదల కొంత ప్రభావం చూపించింది. అయితే బ్యాంకులు మాత్రం వడ్డీరేట్లలో సగంభాగం మాత్రమే క్షేత్రస్థాయికి తీసుకెళ్లగలిగాయని చెప్పాలి. వడ్డీరేట్లలో మార్పులు లేక పోవడం వల్ల భారత్‌ కార్పొరేట్‌ రంగం బ్యాంకురుణాల నుంచి బాండ్ల జారీవైపునకు మళ్లుతోందనే చెప్పాలి.